[{"text_idx": "#000003", "text": "GAN fod y gwaith adeiladu bellach wedi\u2019i gwblhau, mae llawer o breswylwyr eisoes wedi dechrau symud i mewn i gyfadeilad o fflatiau newydd yng nghanol dinas Abertawe."}, {"text_idx": "#000004", "text": "Mae\u2019r bloc o 33 o fflatiau sy\u2019n cael ei redeg gan Pobl Group yn llunio rhan o ardal Bae Copr gwerth \u00a3135m a ddatblygwyd gan Gyngor Abertawe."}, {"text_idx": "#000005", "text": "Mae\u2019r fflatiau ar ochr canol y ddinas i\u2019r bont newydd dros Oystermouth Road yn edrych dros Arena Abertawe a\u2019r parc arfordirol 1.1 erw. Mae gan rai o\u2019r fflatiau olygfa o Fae Abertawe a\u2019r arfordir."}, {"text_idx": "#000009", "text": "\u201cBydd y fflatiau hyn yn creu mwy o gyfleoedd byw fforddiadwy yng nghanol y ddinas, gan gyfuno a\u0302\u2019r arena a\u2019r parc arfordirol i annog mwy o ymwelwyr. Mae hyn yn bwysig gan y bydd yn helpu i greu mwy o wariant mewn siopau a busnesau eraill yng nghanol y ddinas drwy gefnogi masnachwyr yno."}, {"text_idx": "#000010", "text": "\u201cBydd y fflatiau newydd o ansawdd uchel ynghyd a\u0302 chynlluniau preswyl eraill yng nghanol y ddinas a thu hwnt yn gwneud gwahaniaeth mawr i ansawdd byw llawer o bobl.\u201d"}, {"text_idx": "#000011", "text": "Bydd yr holl fflatiau ym Mae Copr yn gartrefi fforddiadwy, ar gyfer y rheini sy\u2019n gweithio yng nghanol dinas Abertawe, yn enwedig gweithwyr allweddol. Bydd y cartrefi hyn a ariennir gan Pobl Group a Llywodraeth Cymru yn cynnwys 13 o fflatiau un ystafell wely i hyd at ddau berson ac 20 o fflatiau dwy ystafell wely i hyd at dri pherson."}, {"text_idx": "#000013", "text": "\u201cMae datblygiad Bae Copr yn ychwanegiad pwysig i\u2019r ddinas sydd eisoes yn cael effaith gadarnhaol ar fywydau pobl. Rydym yn falch iawn o fod yn gweithio mewn partneriaeth a\u0302 Chyngor Abertawe i ddarparu cartrefi fforddiadwy o ansawdd y mae galw mawr amdanynt ar gyfer y rheini sydd am fyw a gweithio yng nghanol y ddinas, gan helpu\u2019r cyngor yn ei strategaeth adfywio ehangach ar gyfer y ddinas.\u201d"}, {"text_idx": "#000015", "text": "AR drothwy\u2019r Eisteddfod Genedlaethol yn Nhregaron \u2013 a\u2019r gyntaf i gael ei chynnal am dair blynedd \u2013 mae Plaid Cymru..."}, {"text_idx": "#000016", "text": "Diweddariad ar rhaglen Adferiad sy\u2019n cefnogi bobl gyda Covid hirdymor"}, {"text_idx": "#000018", "text": "Targed o fewn cyrraedd Cymru wrth i goeden rhif 20 miliwn gael ei phlannu yn Uganda"}]